XI број 06 - 33 /23

Веће Градске општине Звездара на основу члана 42. Статута Градске општине Звездара («Службени лист града Београда» број 124/19 – пречишћен текст) и чл. 43-45 Пословника Већа Градске општине Звездара XI број 06 –42 од 03.12.2019. године и XI број 06 –51/22 од 22.11.2022. године, донело je

З А К Љ У Ч А К

 УТВРЂУЈЕ СЕ ПРЕДЛОГ Решења oутврђивању престанка функције вршиоца дужности директора Јавног предузећа Спортски центар "Олимп-Звездара"

ПРЕДЛАЖЕ СЕ Скупштини Градске општине Звездара да на основу члана 46. став 1. и члана 52. став 2. Закона о јавним предузећима („Службени гласник РС”, број 15/16 и 88/19), члана 19. став 1. тачка 12. Статута Градске општине Звездара („Службени лист града Београда“ број 124/19- пречишћен текст), члана 46. став 1. Одлуке о промени оснивачког акта Спортски центар „Олимп - Звездара“ („Сл. лист града Београда“, број 94/2016) и члана 33. став 1. Статута Јавног предузећа Спортски центар „Олимп - Звездара“,107/16 и 128/18), донесе

**Р Е Ш Е Њ Е**

**О УТВРЂИВАЊУ ПРЕСТАНКА ФУНКЦИЈЕ ВРШИОЦА ДУЖНОСТИ ДИРЕКТОРА ЈАВНОГ ПРЕДУЗЕЋА**

**СПОРТСКИ ЦЕНТАР „ОЛИМП – ЗВЕЗДАРА“**

 **I – УТВРЂУЈЕ СЕ**  престанак функције вршиоца дужности директора Јавног предузећа Спортски центар „Олимп - Звездара“,Ивану Јовановићу из Београда, због истека периода на који је именован.

 **II –** Престанак функције утврђује се са 08. 09. 2023. године.

 **III –** OвоРешење објавити у „Службеном листу града Београда”.

 O б р а з л о ж е њ е

 Решењем Скупштине Градске општине Звездара XI број 011 – 1- 39 - 08.9.2022. године именује се Иван Јовановић из Београда, мастер менаџер, на период од једне године за вршиоца дужности директора Јавног предузећа Спортски центар „Олимп – Звездара“.

 Одредбом члана 46. став 1. Закона о јавним предузећима, чланом 46. став 1. Одлуке о промени оснивачког акта Спортски центар „Олимп - Звездара“ и чланом 33. став 1. Статута Јавног предузећа Спортски центар „Олимп - Звездара“ прописано је да мандат директора престаје истеком периода на који је именован, оставком и разрешењем.

 Одредбом члана 52. став 2. Закона о јавним предузећима прописано је да период обављања функције вршиоца дужности директора не може бити дужи од једне године.

 Одредбом члана 19. став 1. тачка 12. Статута Градске општине Звездара предвиђено је да Скупштина Градске општине Звездара именује и разрешава директоре јавних предузећа чији је оснивач.

 Именованом је дана 08.09.2023. године престао мандат вршиоца дужности директора Јавног предузећа Спортски центар „Олимп-Звездара“, због истека периода на који је именован.

 На основу свега наведеног, одлучено је као у диспозитиву овог Решења.

 **Поука о правном средству:** Против решења жалба није допуштена, али се може покренути управни спор у року од 30 дана од достављања код надлежног суда.

Утврђени предлог Решења о утрврђивању престанка функције вршиоца дужности директора Јавног предузећа Спортски центар "Олимп- Звездара" доставља се Скупштини на разматрање и доношење.

Закључак је донет на седници Већа Градске општине Звездара XI број 06 –33/23 одржаној 05.09.2023. године.

 ПРЕДСЕДНИК ВЕЋА

 ГРАДСКЕ ОПШТИНЕ ЗВЕЗДАРА

 Владан Јеремић